**НАРОДНО ЧИТАЛИЩЕ „ПРОГРЕС 1907” – ГРАД КОСТЕНЕЦ ул. „Д-р Петър Берон” №2; тел: 07142 2226; progres\_grkost@abv.bg**

**О Т Ч Е Т**

**ЗА ЛЮБИТЕЛСКО ТВОРЧЕСТВО , БИБЛИОТЕЧНА И АДМИНИСТРАТИВНА ДЕЙНОСТ – 2020 г.**

Читалищата са най-старите културни средища в България. Те дават възможност на обществеността за обогатяване и приобщаване към ценностите и постиженията на изкуството, културата и знанията. Изтече една трудна година в световен и национален мащаб. Бяхме поставени пред непознати за нас предизвикателства и условия на работа.

**1.ЛЮБИТЕЛСКА И ТВОРЧЕСКА ДЕЙНОСТ**

Това беше година, в която се наложи 2/3 от събитията заложени е културния ни календар да отпаднат. Но въпреки това с общи усилия успяхме да осъществим, някои от тях. През 2020г. самодейците от НЧ „Прогрес 1907“ участваха в 1 национален фестивал; 2 общински мероприятия и 8 читалищни събития. Организирани бяха три годишни концерта на ДФ „Вайялет“. Проведе се един съвместен проект на НЧ „Прогрес 1907“ и МИГ „Костенец 2010“ – „Произведено в Костенец“, на което читалището беше организатор и домакин. В малкия салон на читалището в седмицата на празника на Костенец се организира една етнографска изложба.

* През изминалата година **Фолклорна танцова формация „Костенец**” взе участие в 2 общински мероприятия („Празник на виното и мъдростта“ и празник на Костенец) и 2 читалищни мероприятия( благотворителен концерт и концерт за деня на будителите)
* **Денс формация „Вайялет**” взе участие в 2 общински мероприятия ( 3 март и празник на Костенец),в 2 читалищни мероприятия (благотворителен концерт и концерт за деня на будителите). Формацията проведе 3 годишни концерта
* Децата от **Групата по изящно и приложно изкуство** изложиха свои произведения за 1 читалищно мероприятие (благотворителен концерт, на който бяха продадени всички техни картини и средствата бяха предоставени на нуждаещите се) и 2 общински мероприятия (2 изложби в седмицата на празника на Костенец). Във фоайето на читалището има тяхна постоянна изложба.
* **Дуо „Йова**” взе участие в 1читалищно мероприятие(благотворителен концерт), а **Групата за стари градски песни и мъжка група „Родолюбец“,** заедно със секретаря в рубриката „Съвременност и традиции“, възпроизведоха обичаите „Бабинден“ и „Трифон зарезан“
* През изминалата година **Школата по музика** беше възстановена. Неин ръководител е Светослав Петков. В нея участват 5 деца, които се занимават с пиано, синтезатор и народно пеене. Те взеха участие в 3 читалищни мероприятия (благотворителен концерт, в годишните концерти на ДФ „Вайялет“ и празника за деня на будителите) и 1 национален Фестивал на коледната и новогодишна песен "Коледна изповед" с конкурсен характер. На него Симона Зубева се класира на III-то място в категорията "Изпълнение на Българска песен" и взе диплом за участие с фолклорна песен.

Благодарим на всички читалищни дейци и творци, които съхраняват и възпитават с всеотдайност и любов към българското, дават ни самочувствие като костенчани, нация и народ.

**2. БИБЛИОТЕЧНА ДЕЙНОСТ**

**Към 31.12.2020г. библиотечният фонд, наброява 33 220 тома библиотечни документи.**

**През отчетния период фонда на библиотеката се е обогатил с 926 регистрационни единици като:**

**- 5 т. - ново закупени на стойност 78,40 лв. /от членски внос/**

**- 311 т.– закупени по проект към МК на стойност 4 714,72 лв .**

**- 24 т. - от абонамент**

**- 586 тома дарения на стойност 4 704, 57 лв.**

**Абонаментът за 2020 г. се състои от 9 заглавия, от които – 6 списания и 3 вестника на стойност 620.45 лв.**

**Мерките за справяне с разпространяване на коронавируса доведоха до временно преустановяване на заемането на книги от нашите читатели.**

**От началото на извънредното положение читатели в отделите не са допускани, срокът за връщане на заетите книги автоматично бе удължен , а книгите бяха подложени под карантина до възобновяване дейността на библиотеката.**

**Броят на регистрираните читатели през 2020 г. е 279, като от тях:**

**- до 14 години – 78**

**- над 14 години -201**

**Заетите библиотечни документи общо през 2020г. са 9 675.**

**През този период библиотеката има 2632 посещения, от тях 598 са посещенията в читалня.**

**За отчетния период, поради затворените читални и забрани са извършени 16 устни справки и включват всички отрасли на знанието.**

**Читалищна библиотека предлага на своите читатели и безплатен достъп до образователната онлайн платформа „Уча се”, но поради забраната да се ползват читалните взехме решение да предоставим на деца в нужда възможност да използват сайта.**

**Целта е да направим стоенето вкъщи много по-леко и приятно.**

**След едномесечно затваряне на през м. март, библиотеката отвори врати при спазване на всички противоепидемични изисквания и до м. май работи без читатели.**

**През този период колектива започна вторичен подбор .**

**Бяха бракувани 7 250 т. литература /остарели по съдаржание, много екземплярни , скъсани/ на стойност 2 784,98 лв.**

**Така се роди идеята за създаване на арт работилница „Да дадем нов живот на книгата”, чиято основна цел бе събиране на средства за закупуване на библ. софтуер- дългогодишна мечта на библиотеката.**

**Масовите инициативи, организирани през годината в библиотеката бяха сравнително по малко:**

**- Изложби - 2**

**- Обичай - 2**

**- Конкурси -2**

**- Витрини – 5**

**- Уроци -7**

**- Арт работилници 3**

**- Базари -3**

**Бяха проведени 4 открити литературни урока с ученици от ОУ „Св. Св. Кирил и Методий” Проведе се урок по родолюбие с актьора Искрен Красимиров основател на проекта „Незабравима България”.По повод денят на лозарите с колеги и ученици отбелязахме традиционният български празник Трифон Зарезан и бе извършен ритуал по зарязване на лозите.**

**За периода януари – март бяха проведени няколко срещи с клуба по интереси –запознахме се с тайнствата на библиотеката , проведохме конкурс за рисунка и валентинка за Деня на влюбените, изработихме мартенички за баба Марта.**

**По повод различни годишнини и чествания бяха изготвени витрини и изложби в библиотеката- 172год .от рождението но Хр. Ботев,100 год. рождението на Леда Милева, 147 год. от гибелта на В. Левски и др.**

**За трети пореден път бе проведена и изложбата „Гоблените на Костенец”, която се превърна в традиция и придоби голям интерес.**

**През лятото за стимулиране на четенето обявихме конкурс за децата „Чети с Моливко „, като най –добрите бяха наградени.**

**Последваха два арт базара- коледни.**

**Идеята на всички базари и изложби бе да се съберат средства за закупуване на библ. софтуер**

**Персоналът на библиотеката включва 2-ма библиотечни специалисти.**

**През изминалата отчетна година взехме участие в:**

**- Работна среща в библиотека "Център за култура" в гр. Кладово, Сърбия на тема"Фунции и функционалност на съвременната обществена библиотека". – средствата за работната среща не бяха заплатени от читалището.**

**- Участие в  уебинар /онлайн семинар/ на тема -„Краеведска дейност – организация, съхранение и представяне на краеведски фонд” , „Достъп до книжни, електронни и дигитални  дигитални ресурси”**

**През изминалата 2020 г. читалищната библиотека разработи, спечели и реализира проект към Министерство на културата по програма „Българските библиотеки- съвременни центрове за четене и информираност”, за финансово подпомагане на обществените библиотеки при обновяване на фондовете им с книги и други информационни източници.**

**- по проекта са закупени 311 заглавия от 39 издателства.**

**Всички книги са обработени и вписани в инвентарна книга на библиотеката и в Книга за движение на библиотечния фонд.**

**3.АДМИНИСТРАТИВНА ДЕЙНОСТ**

По щатно разписание в читалището работят : секретар, 2-ма библиограф-информатори, 2-ма хореографи, от които единия на ½ щат, счетоводител на всички читалища на ½ щат, 2-ма художествени ръководители, от които единия на ½ щат, поддръжка и хигиенист. На граждански договори в читалището работят 2-ма художествени ръководители и един треньор по акробатика. През изтеклата година ЧН е имало 8/осем/ заседания, на които бяха разисквани текущи въпроси и появили се проблеми във връзка с ежедневната работа, в условията на пандемия и усложнената епидемична обстановка. Беше поведено и 1/едно/общо редовно отчетно събрание на 17.06.2020г. Един от основните приоритети на настоятелството беше осигуряването на средства за отоплението през зимния период и навременното изплащане на режийните разходи. За изминалата година нямаме забавяне на плащанията към доставчици. Със собствени средства бяха закупени 12 тона пелети , а Общината осигури 5 тона. Бяха почистени и отремонтирани улуците на сградата. За съжаление остава неразрешен проблема с течовете от покрива. Тъй като надзорния период на проекта е изтекъл, фирмата-изпълнител не поема ангажимент за отремонтирането. Налага се читалището да наеме друга фирма, която да разреши проблема, със средства от преходния остатък. По проект вратата на джоба, чиято функция е вкарването на декори и обемисти предмети е стеснена, което налага разширяването и подмяната Й. Също така се налага освежаване на самия джоб, който не е бил включен в проекта. Металната врата зад сцената също се налага да бъде сменена, поради износване и корозия на метала, и пожарни предписания. Ще бъде поставен парапет на стълбището към библиотеката.С решение на настоятелството кинокабината ще бъде преобразувана в гардеробна, в която да се съхраняват сценичните костюми на съставите. През отчетния период членовете на ЧН и ПК осъществяваха дейността си с постоянство и отговорност, при стриктно спазване на Устава на читалището и Закона за народните читалища.

ПРЕДСЕДАТЕЛ НА ЧН: ……………………

/Н. Хаджиниколов/